ฉลุย! ILINK ส่ง “ไออาร์ทีวี” เซ็นสัญญางาน APM มูลค่า 2.99 พันลบ.
ฉลุย! ILINK ส่ง "ไออาร์ทีวี" เซ็นสัญญางาน APM มูลค่า 2.99 พันลบ. โดยมูลค่างานแบ่งเป็น ILINK จำนวน 2,099.90 ล้านบาท และมีระยะเวลาดำเนินงาน 870 วัน
22 พ.ย. 2560

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK เปิดเผยว่า เมื่อวันที่ 20 พ.ย.ที่ผ่านมา บริษัท ร่วมกับบริษัท เรืองณรงค์ จำกัด บริษัท ไทยอิงเกอร์ เทคโนโลยี จำกัด และบริษัท วิวเท็กซ์ จำกัด ในนาม”นิติบุคคลร่วมทำงาน ไออาร์ทีวี” ได้ร่วมลงนามในสัญญาซื้อพร้อมติดตั้งงานระบบขนส่งผู้โดยสารอัตโนมัติ (APM) โครงการพัฒนาการท่าอากาศยานสุวรรณภูมิ (ปีงบประมาณ 2554-2560) ตามสัญญาเลขที่ 8CP4-611001 กับ บริษัท ท่าอากาศยานไทย จำกัด (มหาชน) หรือ AOT  มีมูลค่ารวมของสัญญาจ้าง 2,999.90 ล้านบาท ซึ่งเป็นราคาที่รวมภาษีมูลค่าเพิ่มแล้ว
สำหรับการแบ่งสัดส่วนงานตามมูลค่าของสัญญาจ้างดังกล่าว แบ่งเป็น ILINK จำนวน 2,099.90 ล้านบาท ,บริษัท เรืองณรงค์ จำกัด 540 ล้านบาท,บริษัท ไทยอิงเกอร์ เทคโนโลยี จำกัด 210 ล้านบาท และบริษัท วิวเท็กซ์ จำกัด 150 ล้านบาท โดยมีระยะเวลาดำเนินงาน 870 วัน